सामग्री: मुंबई के मुम्बादेवी मंदिर में आए श्रद्धालु

सुबह हो या शाम, मुम्बा देवी के दर्शन करने सैकड़ों श्रद्धालु यहां आते हैं. दिन में कई बार आरती होती है, जिसमे जवान, बूढ़े, मर्द और औरत, सभी शामिल होते हैं. 

वे वहां भरपूर आध्यात्मिक संतुष्टि प्राप्त करने जाते हैं. सिर्फ पूजा-पाठ ही नहीं, श्रद्धालु माहौल का भी लुत्फ़ उठाते हैं.

और अगर आप चाहें तो इस मंदिर में होने वाली पूजा और आरती के दर्शन घर बैठे अपने मोबाइल फ़ोन के स्क्रीन पर भी कर सकते हैं और वो भी लाइव. 

शेमारू एंटरटेनमेंट कंपनी के सीईओ हिरेन गडा

मुम्बा देवी मंदिर के प्रबंधक हेमंत यादव कहते हैं, "देखिए आज दुनिया इतनी तेज़ी से भाग रही है कि लोगों को हर चीज़ झटपट चाहिए. तो ऐप के द्वारा लोगों को अगर माता जी का दर्शन चाहिए तो वो भी उन्हें मिलना चाहिए."  

अगर आप धार्मिक हैं तो मंदिर, मस्जिद, गुरुद्वारा और गिरजाघर जाए बग़ैर अपने मोबाइल, डेस्कटॉप या फिर टीवी के स्क्रीन पर धार्मिक चीज़ें देख सकते हैं, रिकॉर्डेड भी और सीधा प्रसारण भी. 

अपने मोबाइल फोन के स्क्रीन पर आप भगवत गीता का पाठ देख सकते हैं. गुरु ग्रंथ साहिब, बाइबिल और क़ुरान के पाठ भी देख और सुन सकते हैं.  

देश में पूजा, विदेश में दर्शन

भारत का समाज धार्मिक माना जाता है, जहाँ सभी मज़हब के हज़ारों धार्मिक स्थल हैं. मंदिरों और मस्जिदों में भीड़ होना आम बात है. लेकिन ये समाज बदल रहा है. इसके धार्मिक रीति-रिवाज में भी बदलाव हो रहे हैं.

कुछ मंदिरों में लाइव पूजा प्रसारण का समय इस तरह से तय किया जाता है कि अमरीका और यूरोप में रहने वाले हिन्दू उन्हें अपने मोबाइल पर लाइव देख सकें. शेमारू एंटरटेनमेंट कंपनी के सीईओ हिरेन गडा कहते हैं कि नए मोबाइल ऐप लोगों को धर्म से जोड़ने या वापस लाने का काम भी कर रहा है.

स्मार्टफ़ोन और डिजिटल प्लेटफॉर्म इस रुझान के ज़िम्मेदार हैं. भारत में मोबाइल फ़ोन उपभोक्ताओं की संख्या करीब 100 करोड़ है, जिनमे 35 करोड़ लोग स्मार्टफोन का इस्तेमाल करते हैं. मोबाइल पर फ़िल्म और सीरियल देखने का चलन भी बढ़ा है.

मुंबई के युवा अमय प्रभु पूजा-पाठ में विश्वास रखते हैं लेकिन दिन भर दफ़्तर में बिताने के कारण और सुबह जल्दी उठ कर मंदिर न जाने की वजह से इसे रोज नहीं कर पाते हैं. मोबाइल की दुनिया में अब उनकी यह कठिनाई दूर हो गई है.

मोबाइल फ़ोन पर लाइव फ़ीड

दर्जनों ऐप

उन्होंने कुछ समय पहले शेमारू...\nपिछली सामग्री को संक्षेप में निम्नानुसार किया जा सकता है:
दक्षिण मुंबई के भीड़-भाड़ वाले ज़ावेरी बाज़ार के बीच शहर के सबसे पुराने धार्मिक स्थानों में से एक मुम्बा देवी मंदिर भक्तों से हमेशा भरा रहता है.